**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיג'- הלכות בישול עכו"ם**

**מראה מקומות ליום שלישי, ח' תמוז תש"ף**

1. גמ' ע"ז דף לח. "אמר רב שמואל בר רב יצחק" עד "ודייסא" עם פירש"י ותוס', תורת הבית ב"ג ש"ז, מאירי כאן
2. טור ב"י ושו"ע ס"א, תורת חיים על הדף, פר"ח כאן סק"ג, ערוה"ש סע' ו-ז'

**בהצלחה רבה!**

תורת הבית הארוך בית ג שער ז

אלא דקשיא לי דבכולהו נוסחאי הכי אית בהו כל שאינו עולה על שולחן מלכים ללפת את הפת וכן בהלכות הרב אלפסי ז"ל ואם כן היאך איפשר לומר דדייסא עולה על שולחן מלכים ללפת (ולא) [והא] אמרינן בעלמא (ביצה טז א) הני בבלאי טפשאי דאכלי נהמא בנהמא. ויש לי לומר דלא אמרו ללפת את הפת אלא דוקא במיני לפתן כלומר שאין בכל מיני ליפתן משום בישולי נכרים אלא במיני לפתן החשובים שעולין מחמת חשיבותן על שולחן מלכים ללפת את הפת לפי שאין קירוב הדעת אלא בהם אבל מאכלין הנאכלין בתורת מאכל ולא בתורת לפתן לא בעינן שעולים על שולחן מלכים ללפת אלא כל שעולין על שולחן מלכים לאכול יש בהם משום בישולי נכרים. והילכך דייסא נמי שפיר סלקא למלכים ואסירא אליבא דפומבדיתאי דאמרי כל שאינו עולה על שולחן מלכים.

בית הבחירה (מאירי) מסכת עבודה זרה דף לח עמוד א

וסוף הדברים הרי נכללו בתלמוד המערב חטין בכלל נאכל כמות שהוא חי ומתוך כך פירשו בדגים קטנים וארדי כמו שפרשנו ובדייסא פירשו בהפך שהם נאכלים חיים וללשון ראשון אין בהם משום בשולי גוים אבל עולים הם על שלחן מלכים וללשון אחרון יש בהם משום בשולי גוים ואף על פי שעליה ללפת אמרו ודייסא אינה ראויה למלכים ללפת שהרי אמרו בבלאי טפשאי דאכלי נהמא בנהמא נראה לי שעל ידי תערובות וסמים מכשירין אותה ומ"מ היא עקר או שמא לא נאמר ללפת אלא לרבותא כלומר אף ללפת וכל שכן כשהיא עולה לאכילה לעצמה:

טור יורה דעה הלכות מאכלי עובדי כוכבים סימן קיג

שלקות שבשלם עו"ג אסורין ב)ל"ש אם בשלם עו"ג בביתו או בשלם בבית ישראל וה"ר אברהם היה מתירם אם בשלם עו"ג בביתו של ישראל דלא שייך בהו לא משום חתנות ולא משום שמא יאכילנו דברים טמאים ור"ת חולק עליו וכן נוהגין. ג)ולא אסרו אלא דבר שאינו נאכל כמו שהוא חי וגם עולה על שולחן של מלכים ללפת בו הפת או לפרפרת אבל דבר הנאכל כמו שהוא חי אפילו הוא חשוב להעלות על שלחן מלכים או דבר שאינו נאכל על שלחן מלכים אפילו אינו נאכל כמו שהוא חי אין בו משום בישולי עו"ג.

בית יוסף יורה דעה סימן קיג

שלקות שבשלם גוי אסורים. במשנה פרק אין מעמידין (לה:) מני שלקות של גוים בכלל דברים האסורים באכילה ופירש רש"י שלקות כל דבר שבשלו גוי ואפילו בכלי טהור וכולהו משום חתנות וכך כתב הרמב"ם בפי"ז (מהמ"א ה"ט). ובגמרא פירש רש"י (לח. ד"ה מדרבנן) טעמא אחרינא שלא יהא ישראל רגיל אצל גוי במאכל ובמשתה ויאכילנו דבר טמא:

ומ"ש וה"ר אברהם היה מתירם אם בשלם גוי בביתו של ישראל וכו'. כן כתב שם התוספות (ד"ה אלא מדרבנן) והמרדכי (סי' תתל) שהיה אומר ה"ר אברהם ולא הודה לו רבינו תם דלא שנא בבית הגוי לא שנא בבית ישראל דלא פלוג רבנן וכן נראה שהוא דעת הפוסקים שסתמו דבריהם ולא חילקו [בדק הבית] ולאפוקי מרבינו ירוחם (ני"ז ח"ז קס ע"ד) שכתב שרוב הפוסקים הסכימו להתיר [עד כאן]:

א (ב) ולא אסרו אלא דבר שאינו נאכל כמות שהוא חי וגם עולה על שלחן מלכים וכו'. שם (לח. ושם עד סוף הסימן) אמר רב שמואל בר רב יצחק אמר רב כל הנאכל כמות שהוא חי אין בו משום בישולי גוים בסורא מתנו הכי בפומבדיתא מתנו אמר רב שמואל בר יצחק אמר רב כל שאינו עולה על שלחן מלכים ללפת בו את הפת אין בו משום בישולי גוים מאי בינייהו איכא בינייהו דגים קטנים וכו' וכתבו התוספות (ד"ה איכא בינייהו) והרא"ש (סי' כח) והרשב"א (בתוה"א שם) והר"ן (טו. דיבור הראשון) שפסק רבינו תם כתרי לישני להקל ואין אסור משום בישולי גוים אלא אם כן עולה על שלחן מלכים ואין נאכל כמות שהוא חי ודקדק כן מדברי התלמוד וכן דעת ר"ח וכן פסק הרמב"ם ז"ל בפי"ז מהלכות מאכלות אסורות (הט"ו) ודלא כהרמב"ן (לז: ד"ה פסק ר"ת) דפסק כלישנא דסוראי לחוד וכבר דחה הר"ן ראייתו. וכתב הרמב"ם דטעמא דבעינן שיהא עולה על שלחן מלכים הוא מפני שעיקר הגזרה משום חתנות שלא יזמנו הגוי בסעודה ודבר שאינו עולה על שלחן מלכים לאכול בו את הפת אין אדם מזמן את חבירו עליו:

ומ"ש רבינו או לפרפרת. כן נראה מדברי הרמב"ם (פי"ז מהמ"א הי"ט) שכתב גוי שהצית אור באגם כדי להעביר החציר ונתבשלו בו חגבים הרי אלו מותרים ואפילו במקום שהן עולין על שלחן מלכים משום פרפרת:

שולחן ערוך יורה דעה הלכות מאכלי עובדי כוכבים סימן קיג סעיף א

דבר שאינו נאכל כמו (א) שהוא חי, א א> וגם ב ב> עולה על שלחן מלכים ב] ללפת בו את הפת ג] ג> או לפרפרת, שבישלו עו"ג, ד] אפילו בכלי ישראל ה] ובבית ישראל, אסור משום בישולי עובדי כוכבים.

תורת חיים מסכת עבודה זרה דף לח עמוד א

כל שאינו נאכל על שלחן מלכים ללפת את הפת. דוקא נקט ללפת את הפת דכיון דמלכים מלפתין בו את הפת חשיב הוא ושייך ביה חתנות אבל דבר שעולה על שלחן מלכים ואין מלפתין בו את הפת אף על גב דאינו נאכל כמות שהוא חי אכילת עראי הוא ולא שייך ביה חתנות. ונראה דמהאי טעמא נוהגין לאכול מרקחת של עכו"ם מעשה רקח אף על גב דעולה על שלחן מלכים ואין נאכלין כמות שהן חיין כגון מיני עיקרין וקליפי פירות מרוקחין לפי שאין מלפתין בהן את הפת ואין אוכלין מהן קבע אלא אכילת עראי, והטור כתב ללפת בו את הפת או לפרפרת וכן משמע מדברי הרמב"ם ז"ל וצריך לומר נמי דדבר העולה לפרפרת חשוב הוא.

פרי חדש יורה דעה סימן קיג ס"ק ג

או לפרפרת. כן כתב הטור [עמוד יב] ומשמע שר"ל שאף שהמלכים אינם מלפתים בו הפת כיון שעולה על שלחנם לפרפרת, דהיינו לקנות סעודה, נאסר משום בישולי גוים. ואולי יצא לו להטור זה ממה שכתב הרמב"ם בסוף הלכות מאכלות אסורות [יז, יח] וז"ל פולין ששולקים אותם הכותים אסורים במקום שעולין על שלחן מלכים משום פרפרת. ועוד כתב הרב בפרק הנזכר [הלכה יט] וז"ל כותי שהצית אור באגם כדי להעביר החציר ונתבשלו בה חגבים הרי אלו מותרים ואפילו במקום שהן עולין על שלחן מלכים משום פרפרת. אלמא דדבר העולה על שלחן מלכים לפרפרת ולקנוח סעודה מיתסר משום בישולי גוים. וכן הב"י [שם ד"ה ומ"ש] על לשון הטור כתב שכן נראה מדברי הרמב"ם שכתבתי, ואין זה מחוור כלל דהא בגמרא [עבודה זרה לח, א] איתא בהדיא כל שאינו נאכל על שלחן מלכים ללפת בו את הפת אין בו משום בישולי גוים, אלמא שכל שאינו עשוי ללפת בו את הפת אין בו משום בישולי גוים, וכן כתב הרמב"ם [שם הלכה טו] וז"ל ודבר שאינו עולה על שלחן מלכים לאכול בו את הפת אין אדם מזמן את חבירו עליו, עד כאן. וכתב עוד [שם הלכה יז] וז"ל וכן קליות של כותים מותרים ולא גזרו עליהם שאין אדם מזמן חבירו על הקליות ע"כ. פירוש לפי שאינם עשויים ללפת בהם את הפת, והכי איתא בירושלמי [עבודה זרה פרק ב הלכה ח] קליות למה, כלומר למה מותרים משום בישולי גוים, ומשני כל אוכל שהוא נאכל כמות שהוא חי אין בו משום בישולי גוים עם הפת יש בו משום בישולי גוים, כלומר וקליות אינו נאכלים עם פת ומשום הכי אין בהם משום בישולי גוים, וכי תימא והרי מדברי הרא"ש בתשובה כלל י"ט [סימן כא] הביאה הטור ריש סימן קי"ב מוכח דאורז אית ביה משום בישולי גוים אף שאינו עשוי ללפת בו את הפת, יש ליישב זה עם מה שכתב הרשב"א בתורת הבית [בית ג שער ז צד, א] וז"ל היאך אפשר לומר דדייסא עולה על שלחן מלכים ללפת והא אמרינן בעלמא [ביצה טז, א; נדרים מט, ב] הני בבלאי טפשאי דאכלי נהמא בנהמא, ויש לי לומר דלא אמרו ללפת בו הפת אלא דוקא במיני לפתן, אבל מאכלין הנאכלין בתורת מאכל ולא בתורת לפתן לא בעינן שעולין על שלחן מלכים ללפת, אלא כל שעולין על שלחן מלכים לאכול יש בהם משום בישולי גוים ע"כ. וא"כ אורז הוי דכוותיה דדייסא ושניהם באים בתורת מאכל ולפיכך אף שאינם עשויים ללפת בהם את הפת אסירי משום בישולי גוים כיון דחשיבי דאתו בתורת מאכל, אבל דברים הבאים בקנוח סעודה שאינם עשויים ללפת בהם את הפת וגם אינם באים בתורת מאכל פשיטא דלית בהו משום בישולי גוים שאין אדם מזמן חבירו עליהם, ומאי דקרי הרמב"ם לפולים וחגבים דאתו משום פרפרת, אינו רוצה לומר פרפרת בעלמא דהיינו לקנוח סעודה, אלא רוצה לומר לפתן ללפת בהם את הפת, ותדע שהרי הרב בפירוש המשניות למסכת ברכות בפרק כיצד מברכין [פרק ו משנה ה] כתב וז"ל פרפרת שם ללפתן וכל מיני מטעמים שיאכלו בו הלחם ע"כ, וזה מבואר כמו שכתבתי. ולפיכך מה שכתב הב"י שהטור הוציאו מדברי הרמב"ם, אם לזה כיון הטור טעות הוא בידו וכמו שנתבאר, ומיהו מצינן לפרושי שהטור קרי פרפרת למאכל הבא במקום לפתן כגון אורז ודייסא שדברים אלו אף שאינם באים ללפת הפת אסירי משום בישולי גוים וכדכתיבנא ותו לא מידי. ועיין במה שכתבתי בס"ק ה':

ערוך השולחן יורה דעה סימן קיג סעיף ו-ז

בגמ' [ל"ח א] איתא כל שאינו עולה על שלחן מלכים ללפת בו את הפת אין בו משום בשולי וכו' וכ"כ הרמב"ם בפי"ז דין ט"ו וביאר הטעם שמפני שעיקר הגזירה הוא משום חתנות שלא יזמנו אצלו בסעודה ודבר שאינו עולה על שלחן מלכים לאכול בו את הפת אין אדם מזמן את חבירו עליו עכ"ל ומלשון זה משמע דדבר שאינו ללפת בו את הפת אפילו הוא דבר של חשיבות כמו מיני פרפראות החשובים כיון שאינו ללפת את הפת לית לן בה אף אם אין נאכלים כמו שהם חיים וכ"כ אחד מגדולי אחרונים שזהו דעת הרמב"ם וכן עיקר לדינא [פר"ח סק"ג]:

אבל הטור והש"ע סעיף א' כתבו דבר שאינו נאכל כמו שהוא חי וגם עולה על שלחן מלכים ללפת בו את הפת או לפרפרת וכו' אסור משום בישולי כוכבים עכ"ל ונראה שדעתם כן הוא דזה שאמרו חז"ל ללפת בו את הפת לאו דווקא הוא ואורחא דמילתא קאמר דדבר שאינו חשוב אין מעלין על שלחן מלכים ללפת בו את הפת אבל העיקר תלוי בדבר של חשיבות העולה על שלחן מלכים אף על פי שנאכל בפ"ע ולא עם הפת וגם הרמב"ם עצמו הזכיר שם בדין י"ח לשון פרפרת לענין פולין ועדשים ע"ש אך י"ל דכוונתו פרפרת שאוכלין עם הפת שכן כתב להדיא בפ"ד מברכות דין ו' וז"ל בירך על הפת פטר את הפרפרת שאוכלין בהן הפת וכו' עכ"ל מיהו לדינא כיון דהטור וש"ע פסקו לאיסור הכי קיי"ל [ומירושלמי פרק אין מעמידין הל' חזז' משמע כהרמב"ם דאיתא שם כל אוכל שנאכל כמות שהוא חי אין בו משום בישולי נכרים עם הפת יש בו משום בישולי נכרים עכ"ל כלומר מה שאוכלין ללפת את הפת דבר מבושל דללפת פת דרכו במבושל והירושלמי לא הזכיר כלל הך דעולה על שולחן מלכים מיהו העיקר נראה דתלוי בללפת את הפת וצ"ע]: